
Συμπλήρωση και τροποποίηση του Π. Δ/τος 245/1990 
(ΦΕΚ 100/Α-/27.7.1990). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παραγράφων 4-6 του άρθρου 44 του ν. 1882/ 
1990, «Μέτρα για την περιστολή της φοροδιαφυγής, διαρρυθμίσεις 
στην άμεση και έμμεση φορολογία και άλλες διατάξεις» (Φ.Ε.Κ. 43/Α/ 
23.3.1990). 

2. Τη γνωμοδότηση του Συμβουλίου της Επικράτειας με αριθ. 459/ 
1990 μετά από πρόταση του Υπουργού Προεδρίας της Κυβέρνησης, 
αποφασίζουμε: 

Άρθρο μόνο 

Οι διατάξεις του Π.Δ/τος 245/1990 συμπληρώνονται, τροποποιού¬ 
νται ή αντικαθίστανται ως εξής: 

1. Στο άρθρο 6 προστίθεται παρ. 6, ως εξής: 

«Με αποφάσεις του Υπουργού Προεδρίας της Κυβέρνησης μπορεί να 
ορίζονται υπάλληλοι του Υπουργείου Προεδρίας της Κυβέρνησης, Εθνι¬ 
κής Παιδείας και θρησκευμάτων, και Υγείας, Πρόνοιας και Κοινωνι¬ 
κών Ασφαλίσεων, του Οργανισμού Τηλεπικοινωνιών Ελλάδος, της Δη¬ 
μόσιας Επιχείρησης Ηλεκτρισμού ή και άλλων δημόσιων υπηρεσιών ή 
φορέων του δημόσιου τομέα, για την υποβοήθηση του έργου της Κεντρι¬ 
κής Επιτροπής Διαγωνισμού, καθώς και των εν γένει διαδικασιών που 
απαιτούνται μέχρι την έκδοση των αποτελεσμάτων και τη διάθεση των 
υποψηφίων. Με την ίδια απόφαση μπορεί να ορίζονται η χρονική διάρ¬ 
κεια και τα ειδικότερα καθήκοντα του προσωπικού αυτού». 

2. Στο τέλος της παρ. 1 του άρθρου 9 προστίθεται: 

«Αν ο αριθμός των υποψηφίων για θέσεις της αυτής ειδικότητος ή ει¬ 
δικοτήτων για τις οποίες απαιτούνται τα ίδια τυπικά προσόντα πρόσλη¬ 
ψης είναι μεγάλος, μπορεί να συγκροτούνται περισσότερες επιτροπές και 
να ορίζεται ο αριθμός υποψηφίων που ανήκει στην αρμοδιότητά τους, 
ανάλογα με τα αλφαβητικά στοιχεία του επωνύμου αυτών». 

3. Στο τέλος της παρ. 4 του άρθρου 9, προστίθεται: 

«Η Κεντρική Επιτροπή Διαγωνισμού μπορεί, χωρίς την παρεμβολή 
των επιτροπών του πρώτου εδαφίου της παραγράφου αυτής, να χρησι¬ 
μοποιεί κυρίως το σύστημα τηλεομοιοτυπίας ή άλλο πρόσφορο και 
ασφαλές μέσο για την μεταβίβαση των εξεταστέων θεμάτων στον επό¬ 
πτη του κτιρίου, ο οποίος θα αναπαραγάγει τον αναγκαίο αριθμό αντι¬ 
τύπων και' θα φροντίσει για την ασφαλή παράδοσή τους στους υπευθύ¬ 
νους των αιθουσών». 


4. Το τελευταίο εδάφιο της παρ. 5 του άρθρου 9 καταργείται. Στο 
άρθρο 9 προστίθεται παρ. 6 ως εξής: 

«Εξεταστές μπορεί να οριστούν εκπαιδευτικοί όλων των βαθμιδών 
εκπαίδευσης ή υπάλληλοι φορέων του δημόσιου τομέα, που έχουν τις 
απαιτούμενες γνώσεις και τα αντίστοιχα τυπικά προσόντα για την εξέ¬ 
ταση των οικείων μαθημάτων. Ο πρόεδρος, τα μέλη και οι γραμματείς 
των επιτροπών δεν επιτρέπεται να ορίζονται ως εξεταστές και αναβαθ- 
μολογητές». 

5. Στο τέλος της παρ. 1 του άρθρου 11 προστίθεται: 

«Τα κτίρια διεξαγωγής του γραπτού διαγωνισμού που διαθέτουν σύ¬ 
στημα τηλεομοιοτυπίας αποτελούν διαγωνιστικά κέντρα. 

Κτίρια που δεν διαθέτουν το σύστημα αυτό ορίζονται ως παραρτή¬ 
ματα διαγωνιστικού κέντρου, με απόφαση του οικείου Νομάρχη. Η ανα¬ 
παραγωγή του οιναγκαίου αριθμού αντιτύπων των θεμάτων για τα πα¬ 
ραρτήματα κάθε διαγωνιστικού κέντρου και η ασφαλής μεταφορά και 
παράδοση των θεμάτων τους υπευθύνους των αιθουσών γίνεται με φρο¬ 
ντίδα του επόπτη του κτιρίου του διαγωνιστικού κέντρου». 

6. Στο άρθρο 13 προστίθεται: 

«Η Κεντρική Επιτροπή Διαγωνισμού ταυτόχρονα με την ανακοίνωση 
των θεμάτων ορίζει το χρόνο διάρκειας της εξέτασης, που αρχίζει μετά 
την ολοκλήρωση της εκφώνησης των θεμάτων». 

7. Στο τέλος της παρ. 3 του άρθρου 14 προστίθεται: 

«Ο υπεύθυνος της αιθούσεις και ένας επιτηρητής θέτουν την υπο¬ 
γραφή τους στο τέλος του κειμένου του γραπτού, παρουσία του υποψη¬ 
φίου». 

8. Η παράγραφος 4 του άρθρου 14 καταργείται. 

9. Το δεύτερο εδάφιο της παρ. 4 του άρθρου 17 αντικαθίσταται ως 
εξής: 

«Αν συντρέχει περίπτωση αναβαθμολογήσεως, ο Πρόεδρος της Επι¬ 
τροπής διαγωνισμού ορίζει τον αναβαθμολογητή». 

10. Στο τέλος της παρ. 8 του άρθρου 17 προστίθεται: 

«Αν από το άθροισμα μονάδων προκύπτει αριθμός με δεκαδικά ψη¬ 
φία, ο υπολογισμός γίνεται κατά προσέγγιση εκατοστού, με στρογγυλο¬ 
ποίηση του δεύτερου δεκαδικού ψηφίου στην επόμενη μονάδα, εφόσον το 
τρίτο δεκαδικό ψηφίο είναι ίσο ή μεγαλύτερο του πέντε (5)». 

11. Στον Υπουργό Προεδρίας της Κυβέρνησης αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 6 Σεπτεμβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΜΙΛΤΙΑΔΗΣ ΕΒΕΡΤ 

